Source: https://m.dcmedical.ro/ce-presupune-starea-de-urgen-a-care-va-fi-decretata-de-iohannis_615414.html
Timestamp: 2020-07-06 11:36:43+00:00

Document:
14 Martie, 20:44
Starea de urgență, pe care președintele Klaus Iohannis a anunțat că o va decreta la începutul săptămânii viitoare, presupune măsuri extrem de drastice pentru populație, chiar posibilitatea ca unele drepturi CONSTITUȚIONALE să fie încălcate dacă ministrul Justiției consideră asta necesar. Cine conduce țara într-o astfel de situație:
Potrivit Legii, situațiile dramatice prin care trece o națiune sunt împărțite în patru categorii: stare de asediu, stare de urgență, stare d emobilizare și stare de război.
Din rațiuni strict editoriale, am selectat din Ordonanța de urgență nr. 1/1999 privind regimul stării de asediu și regimul stării de urgență, cu modificările ulterioare, EXCLUSIV paragrafele care se referă la STAREA DE URGENȚĂ, excluzând referirile la celelate stări. Documentul integral îl găsiți AICI, pe portalul legislativ al Guvernului României.
Astfel, STAREA DE URGENȚĂ presupune:
Articolul 3, alin 3.1 - Starea de de urgență poate fi instituită și menținută numai în măsura cerută de situațiile care o determină și cu respectarea obligațiilor asumate de România potrivit dreptului internațional.
Art. 3.2 - Pe durata stării de urgență sunt interzise:
Articolul 4 - Pe durata stării de urgență, exercițiul unor drepturi și libertăți fundamentale poate fi RESTRÂNS, cu excepția drepturilor omului și libertăților fundamentale prevăzute la art. 3.2, numai în măsura în care situația o cere și cu respectarea art. 53 din Constituția României, republicată.
Articolul 5 - Starea de urgență se poate institui pe o perioadă de cel mult 30 de zile.
Articolul 7 - (1) La instituirea stării de urgență, unele atribuții ale administrației publice centrale de specialitate și ale administrației publice locale trec în competența autorităților militare și a altor autorități publice, prevăzute în decretul de instituire a stării de asediu sau de urgență.
Articolul 9 - (1) Conducătorii autorităților publice, ai celorlalte persoane juridice, precum și persoanele fizice au obligația să respecte și să aplice toate măsurile stabilite în prezenta ordonanță de urgență, în actele normative conexe, precum și în ordonanțele militare sau în ordine, specifice stării instituite.
Procedura instituirii și încetării stării de urgență
Articolul 10 - Starea de urgență se instituie de Președintele României prin decret, contrasemnat de primul-ministru și publicat de îndată în Monitorul Oficial al României.
Articolul 11 - Decretul de instituire a stării de urgență se aduce neîntârziat la cunoștința populației prin mijloacele de comunicare în masă, împreună cu măsurile urgente de aplicare, care intră imediat în vigoare. Decretul se difuzează pe posturile de radio și de televiziune, în cel mult două ore de la semnare, și este transmis în mod repetat în primele 24 de ore de la instituirea stării de asediu sau de urgență.
Articolul 12 - În termen de cel mult 5 zile de la instituirea stării de urgență, Președintele României solicită Parlamentului încuviințarea măsurii adoptate.
Articolul 13 - În situația în care Parlamentul nu încuviințează starea instituită, Președintele României revocă de îndată decretul, măsurile dispuse încetându-și aplicabilitatea.
Articolul 14 - Decretul de instituire a stării de urgență trebuie să prevadă următoarele:
c.1) măsurile de primă urgență care urmează a fi luate;
Articolul 15 - În funcție de evoluția situațiilor de pericol, Președintele României, cu încuviințarea Parlamentului, poate prelungi durata stării instituite și poate extinde sau restrânge aria de aplicare a acesteia. Prelungirile se dispun în condițiile prevederilor art. 5.
Articolul 16 - (1) Încetarea stării de urgență are loc la data stabilită în decretul de instituire sau în decretul de prelungire.
Capitolul 3 Competente și responsabilități
Articolul 18 - (1) În cazul instituirii stării de urgență în temeiul art. 3 lit. a), coordonarea aplicării măsurilor dispuse prin decret revine Ministerului Administrației și Internelor.
Articolul 19 - Pe durata stării de urgență, instituită în temeiul art. 3 lit. b), gestionarea măsurilor dispuse revine Sistemului Național de Management al Situațiilor de Urgență, sub conducerea nemijlocită a ministrului Administrației și Internelor și în coordonarea primului-ministru.
Articolul 20 - Pentru aplicarea dispozițiilor prezentei ordonanțe de urgență, precum și a măsurilor prevăzute în decretul de instituire a stării de urgență, autoritățile militare, precum și celelalte autorități publice prevăzute la art. 7 alin. (1) au următoarele atribuții și răspunderi:
g) să evacueze din zona supusă regimului stării de urgență persoanele a căror prezență nu se justifică;
i) să protejeze informațiile cu caracter militar destinate a fi comunicate prin mass-media; informațiile cu privire la starea de urgență, cu excepția celor referitoare la dezastre, se dau publicității numai cu avizul autorităților militare; mijloacele de comunicare în masă, indiferent de natura și de forma de proprietate, sunt obligate să transmită, cu prioritate, mesajele autorităților militare, la cererea acestora;
Articolul 20.1 - În exercitarea atribuțiilor ce le revin pe durata stării de urgență, autoritățile prevăzute la art. 7 alin. (1) pot emite ordonanțe militare, respectiv ordine, care sunt obligatorii, conform legii.
Articolul 21 - (1) În funcție de situația operativă concretă, pe timpul stării de urgență, Consiliul Suprem de Apărare a Țării poate dispune ca unitățile militare din forțele destinate apărării să fie trecute în trepte superioare ale capacității de luptă, potrivit planurilor întocmite, inclusiv completarea lor cu resurse umane și materiale, conform organizării la război.
Articolul 22 - Pe timpul stării de urgență, Consiliul Suprem de Apărare a Țării, în limitele prevăzute de legea sa organică, poate prelungi durata îndeplinirii îndatoririlor militare ale cetățenilor.
Capitolul 4 - Ordonanțe militare și ordine ale altor autorități publice
Articolul 23.1 - Pe durata stării de urgență, conducătorii altor autorități prevăzute la art. 7 alin. (1) pot emite ordine sau pot împuternici persoane în acest sens.
Capitolul 6 - Măsuri care se pot dispune pe durata stării de urgență
Articolul 26 - (1) Pe durata stării de urgență, instituită în temeiul art. 3 lit. a), se pot dispune următoarele:
Articolul 27 - Încălcarea prevederilor prezentei ordonanțe de urgență sau a dispozițiilor ordonanțelor militare ori a ordinelor emise pe timpul stării de urgență atrage răspunderea disciplinară, civilă, contravențională sau penală, după caz.
Articolul 28 - Nerespectarea prevederilor art. 9 constituie contravenție și se sancționează cu amendă de la 100 lei la 5.000 lei, pentru persoane fizice, și de la 1.000 lei la 70.000 lei, pentru persoane juridice.
Articolul 29 - Constatarea contravențiilor prevăzute la art. 28 și aplicarea sancțiunilor se fac de către persoanele împuternicite de ministrul apărării naționale sau, după caz, de ministrul administrației și internelor.
Articolul 30 - Contravențiilor prevăzute la art. 28 le sunt aplicabile dispozițiile Ordonanței Guvernului nr. 2/2001 privind regimul juridic al contravențiilor, aprobată cu modificări și completări prin Legea nr. 180/2002 , cu modificările ulterioare.
Coronavirus: linie de urgență pentru suport psihologic. Cine poate suna
COVID-19, când își pot face vârstnicii peste 65 de ani cumpărăturile dacă...

References: Articolul 3

Articolul 4

Articolul 5

Articolul 7

Articolul 9

Articolul 10

Articolul 11

Articolul 12

Articolul 13

Articolul 14

Articolul 15

Articolul 16

Articolul 18

Articolul 19

Articolul 20

Articolul 20

Articolul 21

Articolul 22

Articolul 23

Articolul 26

Articolul 27

Articolul 28

Articolul 29

Articolul 30